הילה (מיסטיקה)

בפאראפסיכולוגיה ובתורות רוחניות רבות, הילה היא שדה של קרינת אור עדינה המקיפה, כביכול, אדם או חפץ – בדומה להילה המופיעה ביצירות אמנות דתיות.
ביצירות אלה, ההילה מסמלת לרוב אדם בעל כוח או "קדושה" מסוימת. 
תנועות רוחניות רבות (כגון תאוסופיה, אנתרופוסופיה, ארכאוסופיה, האחווה הלבנה האוניברסלית ועוד) מייחסות לכל צבע של הילה משמעות מדויקת, המצביעה על מצב רגשי מסוים. תיאור שלם של ההילה ושל צבעיה סופק על ידי צ'ארלס לידביטר, תאוסופיסט בן המאה ה-19.
כתביו פותחו לאחר מכן על ידי תומסו פלמידסי
ואחרים.

ספקנים כגון רוברט טוד קרול טוענים כי קיימים הסברים טבעיים להילות, כגון מיגרנות או סינסתזיה.
אנשים מסוימים רואים "הילות" כתוצאה ממיגרנה, אפילפסיה, ליקוי במערכת הראיה או במוח.
עייפות בעין יכולה ליצור גם היא מעין "הילה".

 רקע 
ו. א. באטלר קישר בין הילות לבין תפיסה על-חושית ו"נביעות" מנטליות, רגשיות ואתריות. הוא סיווג הילות לשני סוגים עיקריים: אתרי ורוחני.
רוברט ברוס סיווג אותן לשלושה סוגים: אתרי, ראשי ורוחני.
ספרים שונים טוענים לקשר בין תכונות אופי לבין הצבעים של שכבות שונות בהילה.
ההילות נחשבות כקשורות ל"גוף האתרי" ונטען שהן יכולות לשמש כאמת מידה ויזואלית למצב בריאותו של הגוף הפיזי.
החשיבה המקובלת היא שהילות הן לא אור אמיתי, אלא "תרגום" של חושים אחרים, בלתי ידועים, המתווספים למראה הוויזואלי. לפי ברוס, לא ניתן לראותן בחושך מוחלט, או כאשר אף חלק של האדם או החפץ המקרין אינו נגלה לעין.

 ביקורת 

הטענות לגבי קיומן של ההילות שנו במחלוקות  לכן הן מסווגות על ידי הספקנים או האתאיסטים  כפסבדו מדע. מבחן אחד לדוגמה הוא כזה בו "קוראת הילות" הוצבה למול מחיצה אטומה ובה מספר חריצים אשר מאחוריהם עמדו גם בני אדם אמיתיים וגם בובות. ה"קוראת" לא הצליחה לזהות היכן עמדו בני אדם והיכן היו בובות, וטענה כי מאחורי כל החריצים היו בני אדם אמיתיים.
במבחן אחר, אשר בוצע במסגרת תוכנית טלוויזיה של הספקן והקוסם ג'יימס רנדי,
"קורא הילות" הוצב בפני מחיצה אטומה אשר מאחוריה עמדו חמישה אנשים. הוא טען כי הוא מסוגל לראות את ההילות שלהם מעבר למחיצה. כל אדם נע בתורו אל מחוץ למחיצה, וה"קורא" התבקש לזהות היכן האדם עמד מאחורי המחיצה. הוא הצליח לזהות רק 2 מתוך 5.

 מקורות (אנגלית) 
 Alfred, Jay, “Our Invisible Bodies: Scientific Evidence for Subtle Bodies”, Trafford Publishing, 2006, .
Baltz, Jennifer and Carl Edwin Lindgren, Eds. (1997). Aura awareness: What your aura says about you. Nevada City, CA: Blue Dolphin Publishing. ()
 Brennan, Barbara Ann, Hands of Light : A Guide to Healing Through the Human Energy Field, Bantam, 1988, .
 Brennan, Barbara Ann, Light Emerging : The Journey of Personal Healing, Bantam, 1993, .
 Cayce, Edgar, Auras, ARE Press, 2002, .
 Kilner, Walter J., The Human Aura, Citadel Press, 1965, .
 Krippner, Stanley and Rubin, Daniel, The Kirlian Aura: Photographing the Galaxies of Life, Anchor Press/Doubleday, 1974, .
 Larson, Cynthia Sue, Aura Advantage, Adams Media, 2004, .
 Leadbeater, C.W., The Chakras, Theosophical Publishing House, 1987, .
Carl Edwin Lindgren, Ed. (1999). Capturing your aura: Integrationg science, technology, and science. Nevada City, CA: Blue Dolphin Publishing. ().
Carl Edwin Lindgren (1995). A review of Aura imaging photography by Johannes Fisslinger. Journal of Religion and Psychical Research, Volume 18, Number 1:49-50.
Carl Edwin Lindgren (1995 Jan.). Capturing your aura on film. Fate, 48(1), 32-35.
 Moss, Thelma, The Body Electric: A Personal Journey into the Mysteries of Parapsychological Research, Bioenergy, and Kirlian Photography, Los Angeles, J.P. Tarcher, 1979, .
 Swami Panchadasi, The Human Aura. Astral Colors and Thought Forms, Advanced Thought Publishing, Chicago, 1916. (PDF)

ראו גם
 צילום קירליאן
 צ'אקרה
 הילה (דת)

קישורים חיצוניים 

 קטע מתוכנית טלוויזיה בו הספקן והקוסם ג'יימס רנדי בוחן "קורא הילות", באתר youtube
 הערך "הילה" ב"מילון הספקן" של רוברט טוד קרול
 הסבר על הילה דיגיטלית (הילה שמזוהה על ידי מכשירים אלקטרוניים).

הערות שוליים

קטגוריה:על-טבעי
קטגוריה:רוחניות ואמונה
קטגוריה:פסאודו-מדע